**Támogatólevél a Semmelweis Egyetem Gyógyszerésztudományi Kar ötödéves gyógyszerészhallgatók záróvizsga előtti szakmai gyakorlatának megvalósításához**

**Tisztelt Gyógyszertárvezető!**

A 2020/2021-es tanév tavaszi félévében az Ön által vezetett gyógyszertárban záróvizsgás hallgató végzi kötelező, közforgalmú gyógyszertári gyakorlatát, amelynek szakmai programját a megküldött tematika tartalmazza.

Mindezek mellett a Semmelweis Egyetem Gyógyszerésztudományi Kara a Magyar Gyógyszerészi Kamarával közösen 2021 februárjától folytatja azt az oktatási programot, amelynek a célja, hogy segítse a gyógyszerészhallgatók záróvizsgára való felkészülését, valamint a diploma utáni munkavégzést, főként közforgalmú gyógyszertári vonatkozásban. Így a négy alkalomból álló oktatási program a korábbi tanulmányok során tárgyalt egyes témák gyakorlati aspektusainak megismerését célozza.

Az oktatási program során tárgyalásra kerülő témakörök az alábbiak:

1. **Támogatás-elszámolás a gyógyszertárban**
2. **A gyógyszertári gazdálkodás alapjai**
3. **Készletgazdálkodás a gyógyszertárban**
4. **A gyógyszertár minőségügyi rendszere**

**A képzési alkalmak általános leírása:**

**Időpontok: 2021. február 8, március 8, március 29, május 3. (hétfői napokon)**

**Helyszín: Online képzés (Zoom-Moodle rendszer)**

**Időtartam: 9:00 – 14:30**

Oktatási szerkezet:

* Kiscsoportos, esettanulmányokon alapuló képzés.
* Egy képzési napon egy csoportnak 3 db 90 perces órája lesz, három szakmai előadóval.
* Az évfolyam három kiscsoportra lesz osztva.

A projekt a Gyógyszerésztudományi Kar és a Magyar Gyógyszerészi Kamara együttműködésével valósul meg az EFOP-3.4.3-16-2016-00007 pályázat keretében. **A hallgatóknak a képzés 75%-án kötelező a részvétel (3 szakmai alkalom).**

Az egy képzési alkalomhoz (témakörhöz) tartozó teljes tananyag szerkezete:

1. Három, a témakörhöz kapcsolódó szakmai anyag elméleti tézispontokkal és esettanulmányokkal.
2. Beadandó (a közforgalomú gyógyszertárban megoldandó) feladatlap.

**A hallgatóknak kötelező minden beadandó feladatlapot kitölteni, amelyeket a Semmelweis Egyetem E-learning rendszerének segítségével tudnak letölteni, elektronikusan megoldani, majd a későbbiekben kijelölt határidőknek megfelelően leadni/feltölteni (Moodle rendszer).**

Továbbá a képzési programtól elkülönül a **2021. május 17-én (hétfőn)** megrendezésre kerülő, záróvizsga tájékoztató és előkészítő rendezvényünk is, amelyen segítséget nyújtunk a diploma utáni tennivalók és lehetőségek rendszerében való eligazodáshoz, illetve a záróvizsga tételek elsajátításához.

Kérjük, hogy a hallgató részvételét támogassa a fent meghirdetett alkalmak szerint, és a felkészülését segítse, valamint a beadandó gyógyszertári feladatok elvégzési lehetőségét biztosítani szíveskedjen. Ezzel jelentősen hozzájárul diplomásaink gyakorlati ismereteinek megszerzéséhez.

A projekthez kapcsolódó szakmai program további részletes kiegészítő tájékoztatásának anyagai elérhetőek lesznek az Egyetemi Gyógyszertár Gyógyszerügyi Szervezési Intézet honlapján is:

<http://semmelweis.hu/gyogyszertar/oktatas/gradualis-kepzes/>

Budapest, 2021. január

Együttműködésüket megköszönve, tisztelettel:

 ** **

 **Dr. Zelkó Romána**  **Dr. Hankó Zoltán**

EGYGYSZI igazgató, egyetemi tanár Magyar Gyógyszerészi Kamara elnöke

**Záróvizsga előtti szakmai gyakorlati program**

**2020/2021. II. félév**

|  |  |  |  |
| --- | --- | --- | --- |
| **Időpont** | **Fő téma** | **Részletek - témák** | **Előadók** |
| **2021. Febr. 8.****(hétfő)****9:00 – 14:30** | Támogatás-elszámolás a gyógyszertárban | A gyógyszer- és GYSE támogatás rendszere (90 perc) | Dr. Hankó Z. |
| Támogatott vényekkel szembeni elvárások – az eRecept gyakorlati aktualitásainak bemutatása (90 perc) | Dr. Bertalan L. |
| A patikai támogatás-elszámolás gyakorlata (90 perc) | Dr. Sohajda A. |
| **2021. Márc. 8.****(hétfő)****9:00 – 14:30** | A gyógyszertári gazdálkodás alapjai | Felelősségi körök a gyógyszertári vállalkozásban minőségbiztosítási fókusszal (90 perc) | Dr. Hankó Z. |
| Költségelemek a gyógyszertár-működtetésben holisztikus megközelítéssel (teljes bevételi és kiadási szerkezet) (90 perc) | Dr. Torma Á. |
| A humán erőforrás gazdálkodás eszközei és minősége (minőségbiztosítási fókusszal) (90 perc) | Dr. Sohajda A. |
| **2021. Márc. 29.****(hétfő) 9:00 – 14:30** | Készletgazdálkodás a gyógyszertárban | Logisztikai alapok (90 perc) | Dr. Hankó Z. |
| Készletezési modellek a gyógyszertári gyakorlatban (90 perc) | Dr. Sohajda A. |
| A készletgazdálkodás gyógyszertári gyakorlata (informatikai lehetőségek) (90 perc) | Dr. Torma Á. |
| **2021. Máj. 3.****(hétfő)****9:00 – 14:30** | A gyógyszertár minőségügyi rendszere | A gyógyszertárral szemben támasztott építészeti, tárgyi, felszerelési elvárások | Dr. Sohajda A. |
| A gyógyszertári munka minőségi aspektusai, hatósági elvárások | Dr. Hankó Z. |
| A gyógyszertár belső minőségügyi rendszere | Dr. Brezanóczy F. |

**Záróvizsga előkészítő: 2021. május 17. (hétfő)**

*Az esetleges változtatások jogát fenntartjuk!*